Este cap de setmana comencen a Sagunt els Campionats Nacionals d’Hoquei Línia de 2018
12 de juny 2018

Els pròxims caps de setmana, del 15 al 17 i del 22 al 24 de juny, se celebraran al Poliesportiu Municipal (internuclis) quatre campionats nacionals d'hoquei línia. Les categories seran Infantil i Aleví per al cap de setmana del 15 de juny, i Júnior i Juvenil per al cap de setmana del 22 de juny. L’esdeveniment està organitzat per l’Ajuntament de Sagunt, la Reial Federació Espanyola de Patinatge (R.F.E.P.), i la Federació de Patinatge de la Comunitat Valenciana (F.P.C.V), amb la col·laboració del club de patinatge Alas de Sagunt.

  

Els campionats es realitzaran en una pista instal·lada al pavelló cobert del poliesportiu. Durant els divendres i dissabtes dels caps de setmana es jugaran 16 partits per dia, i 8 partits cada diumenge. A més, entre els dos caps de setmana hi participaran prop de 40 clubs de patinatge, el que fa un total de 400 jugadors. L’Ajuntament de Sagunt ha cedit les seues instal·lacions del pavelló cobert per al muntatge de la pista, que comptarà amb una pista i tanques especials, així com megafonia, marcador, i logística.

  

Este esdeveniment és una fita en la història del patinatge a Sagunt, ja que s’acullen quatre campionats nacionals. Per tant, s’espera l’assistència de prop 1.200 persones per cap de setmana als campionats, fet que demostrarà la consolidació de l’hoquei línia com a un dels esports clau a Sagunt. Cal esmentar, que es realitzarà una roda de premsa dijous que ve, 14 de juny, a les 13.00 hores en l'Ajuntament de Sagunt.

​  

  

![](/media/ao2dxb5t/66-web_cuerpo_img-20180611-wa0012.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/este-cap-de-setmana-comencen-a-sagunt-els-campionats-nacionals-d-hoquei-linia-de-2018/ "Facebook")
*   [](http://twitter.com/share?url=https://aytosagunto.es/va/actualitat/este-cap-de-setmana-comencen-a-sagunt-els-campionats-nacionals-d-hoquei-linia-de-2018/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/este-cap-de-setmana-comencen-a-sagunt-els-campionats-nacionals-d-hoquei-linia-de-2018/ "Linked In")
*   [](mailto:?body=https://aytosagunto.es/va/actualitat/este-cap-de-setmana-comencen-a-sagunt-els-campionats-nacionals-d-hoquei-linia-de-2018/)